CELEX: E2004P0004
Language: el
Date: 2005-04-28 00:00:00
Title: Αίτηση για την έκδοση συμβουλευτικής γνώμης που υποβλήθηκε στο Δικαστήριο της ΕΖΕΣ από το Markedsrådet με απόφαση του δικαστηρίου αυτού της 7ης Ιουλίου 2004 στην υπόθεση Pedicel AS v Sosial- og helsedirektoratet (Υπόθεση E-4/04)

28.4.2005   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 103/27
            
         Αίτηση για την έκδοση συμβουλευτικής γνώμης που υποβλήθηκε στο Δικαστήριο της ΕΖΕΣ από το Markedsrådet με απόφαση του δικαστηρίου αυτού της 7ης Ιουλίου 2004 στην υπόθεση Pedicel AS v Sosial- og helsedirektoratet
   (Υπόθεση E-4/04)
   (2005/C 103/13)
   Με απόφαση του Markedsrådet (the Market Council), Όσλο, Νορβηγία, της 7ης Ιουλίου 2004, υποβλήθηκε στο Δικαστήριο ΕΖΕΣ αίτηση η οποία παραλήφθηκε από τη γραμματεία του Δικαστηρίου στις 9 Ιουλίου 2004, για την έκδοση συμβουλευτικής γνώμης στην υπόθεση Pedicel AS v Sosial- og helsedirektoratet, σχετικά με τα ακόλουθα ερωτήματα:
   
               1.
            
            
               Δεδομένου ότι το κρασί δεν περιλαμβάνεται στον κατάλογο των προϊόντων που καλύπτονται από το άρθρο 8 παρ. 3 της συμφωνίας ΕΟΧ:
               Μήπως η συμφωνία — συμπεριλαμβανομένου του άρθρου 18 και του άρθρου 23, βλ. Πρωτόκολλο 47 — πρέπει να ερμηνεύεται κατά τέτοιο τρόπο ώστε το άρθρο 11 ή/και το άρθρο 36 να εφαρμόζονται στο κρασί;
            
         
               2.
            
            
               Μήπως το άρθρο 11 ή/και το άρθρο 36 της συμφωνίας ΕΟΧ πρέπει να ερμηνεύονται κατά τέτοιο τρόπο ώστε να μπορούν να εφαρμόζονται από την εθνική νομοθεσία που περιέχει γενική απαγόρευση της διαφήμισης οινοπνευματωδών ποτών, όπως ο νόμος για την πώληση οινοπνευματωδών ποτών, μέρος 9-2 κ.ά.;
            
         
               3.
            
            
               Εάν η απάντηση στο δεύτερο ερώτημα είναι καταφατική, η απαγόρευση αυτή μπορεί να διατηρηθεί παρόλα αυτά για λόγους δημόσιας υγείας, και εάν έτσι, είναι σύμφωνη με την αρχή της αναλογικότητας του δικαίου του ΕΟΧ;
               Κατά την απάντηση στο ερώτημα αυτό, πρέπει να επισημανθεί σε ποιο βαθμό η εφαρμογή μιας γενικής αρχής προφύλαξης στον τομέα αυτό μπορεί να είναι σύμφωνη με τη νομολογία του Δικαστηρίου της ΕΖΕΣ και του Δικαστηρίου των Ευρωπαϊκών Κοινοτήτων.